section_heading: Erupcije
paragraph_text: Mayon je ponovo erumpirao od srpnja do listopada 2006. godine, a tijekom te erupcije nije bilo ljudskih žrtava. U vrijeme te erupcije najsnažnija vulkanska aktivnost je zabilježena sredinom kolovoza 2006. godine. Tijekom sljedeća dva mjeseca, izbacivanje lave i pepela se postepeno smanjilo. Međutim, krajem studenoga 2006. godine prolaskom tropske oluje "Durian", nastala su klizišta od mulja, blata i ostalog materijala koji je izbačen putem erupcije. Klizišta su usmrtila oko 1000 osoba, a velika područja u predgrađima Legazpi Cityja su bila prekrivena muljem i blatom, gotovo do krovova kuća.<ref>Typhoon sends red-hot boulders into villages - CNN.com